Tehtaan varjossa

Tehtaan varjossa on kotkalaisen Toivo Pekkasen vuonna 1932 ilmestynyt romaani. Se on Suomen kirjallisuuden tunnetuimpia työläiskirjoja. Teos oli Pekkasen ensimmäinen myyntimenestys ja hänen läpimurtokirjansa. Kirjasta otettiin viisi painosta.Karhu, Tuomo: "Tehtaan Varjossa"Laitinen, Kai: Suomen Kirjallisuushistoria, s. 413–430. Otava, 1965.

 Teos 

 Juoni ja rakenne 

Tehtaan varjossa seuraa Samuel Oino -nimisen nuoren elämää sisällissodan jälkeisessä Suomen satamakaupungissa. Isänsä kuoltua hänen on mentävä tehtaaseen töihin, jotta hänen perheensä ei kuole nälkään. Pian Samuel huomaakin, että tehtaan sisäinen työskentely on kuin pienoismalli yleisestä elämästä, jossa ylemmässä asemassa olevat voivat kohdella alamaisiaan tahtonsa mukaan. Samuel on kuitenkin hyvin ahkera ja tottelevainen luonteeltaan, joten pian hän nousee hierarkiassa ja pääsee eteenpäin elämässä. Matkan varrella hän tapaa myös monia muita ihmisiä, kuten hänen kapinallisen serkkunsa Pekka Valveen, Eemilin ja Fransin ja hänen rakastettunsa Elsan ja Eliisan.Pekkanen, Toivo. Tehtaan varjossa. Helsinki: WSOY, 1932.Mäkelä, Matti: Valistuksesta tietämysyhteiskuntaan, s. 27–43. Kansanvalistusseura, 2003. 

Teos on jaoteltu lukuihin Prologi, Orvot, Eemil, Pekka Valve, Elsa, Eliisa, Äiti ja Epilogi. Nämä lukujen nimet symboloivat sitä ihmistä tai tapahtumaa, johon luku keskittyy, esimerkiksi Orvot – luku keskittyy Samuelin isän kuolemaan ja Samuelin elämään orpona, ja Pekka Valve -luvussa Samuel tutustuu Pekan sosialistiseen aatteeseen.

Teoksessa hänkertoja seuraa Samuelin elämää ulkopuolisen silmin. Samuelista ei koskaan muovaudu suurta sankaria tai maailmanmuuttajaa, mutta hän käy läpi karun lapsuuden, joka voisi murtaa monen. Samuel kuitenkin selviää, ja hänestä tulee jopa tavallinen osa yhteiskuntaa, vaikka kokeekin monta ongelmaa matkansa varrella. Kirja käsittelee vaivihkaa yhteiskunnallisia ongelmia ja niitä aatteita ja kokemuksia, jotka säätelevät yksilöiden ja yhteisöjen elämää.

 Henkilöt 

pienoiskuva|upright|Toivo Pekkanen.
Samuel Oino: Romaanin päähenkilö ja nuori poika, joka joutuu tehtaaseen töihin isänsä kuoltua. Hän on ahkera ja tottelevainen sekä tyyni ja rauhallinen. Hänen vaiheitaan seurataan nuoruusiästä aikuisuuteen saakka. 

Pekka Valve: Samuelin kommunistinen serkku. Hän on intohimoinen ja kapinallinen aatteellinen, jonka kapinallisuutta murtavat vähitellen vankeus ja sairaus. 

Eemil: Samuelin tärkein nuoruuden ystävä, joka muuttaa Amerikkaan äitinsä kuoltua. 

Frans: Samuelin ja Eemilin ystävä. Hän menettää työnsä ja vähitellen muuttuu juopoksi Eemilin muutettua Amerikkaan. 

Elsa: Samuelin ensimmäinen rakkaus ja vakava naissuhde. Heidän suhteensa on alusta lähtien tuhoon tuomittu, mutta kestää kuitenkin vuosia. 

Eliisa: Työkaverin vaimo, jonka kanssa Samuel kokee syrjähypyn. 

Samuelin äiti: Jäätyään leskeksi tekee parhaansa kasvattaessaan lapsiaan. Samuelille tärkein ihminen, jonka Samuel lopulta huomaa tunteneensa huonosti.

 Omaelämäkerrallisuus    

Tehtaan varjossa -teosta on luonnehdittu omaelämäkerralliseksi, koska kirjan päähenkilön Samuel Oinon elämä muistuttaa Pekkasen omaa elämää. Sekä Samuel että Pekkanen voidaan nähdä sosialistisina ja ”kömpelöinä” henkilöinä, jotka ovat kotoisin työläisperheistä ja joutuvat varhain raskaisiin töihin. Molemmilla on halu sivistää itseään ja he lukevat paljon. Molemmat tuntevat ajoittain kuuluvansa yhteisön ulkopuolelle. Muitakin yhtäläisyyksiä on: esimerkiksi Samuelin kommunistisella serkulla Pekka Valveella on myös Pekkasen elämässä muutama vastine: hänen serkkunsa August Pekkanen sekä kirjailija-ystävä Aku Rautala.Kare, Kauko: Toivo Pekkanen. Kirjailijankuvan piirteitä. Porvoo: WSOY, 1952.Sihvonen, Lauri: Toivo Pekkanen .

 Elokuva 

Tehtaan varjossa -kirjaan pohjautuva Yleisradion samanniminen elokuva valmistui vuonna 1969. Sen on käsikirjoittanut Jorma Savikko ja ohjannut Sulevi Peltola yhdessä Rauni Mollbergin kanssa. Pääroolissa Samuel Oinona on Jouni Jalarvo. Samasta materiaalista on tehty neliosainen televisiosarja, joka on katsottavissa Yle Areenassa.Tehtaan varjossa (1969). Elonet.Tehtaan varjossa, katsottavissa Yle Areenassa.

 Lähteet 
 Laitinen, Kai. Suomen Kirjallisuushistoria. Helsingissä: Otava, 1965.
 Sihvonen, Lauri: " Toivo Pekkanen"  http://www.finlit.fi/tietopalvelu/tpekkanen/  Viitattu 10.05.2011

 Viitteet 

Luokka:Suomalaiset romaanit
Luokka:Vuoden 1932 kirjat